CELEX: 32018D0343
Language: lt
Date: 1520208000000
Title: 2018 m. kovo 5 d. Tarybos sprendimas (ES) 2018/343 dėl Europos bendrijos ir Brazilijos Federacinės Respublikos mokslinio ir technologinio bendradarbiavimo susitarimo galiojimo pratęsimo

9.3.2018   
            
            
               LT
            
            
               Europos Sąjungos oficialusis leidinys
            
            
               L 67/1
            
         TARYBOS SPRENDIMAS (ES) 2018/343
   2018 m. kovo 5 d.
   dėl Europos bendrijos ir Brazilijos Federacinės Respublikos mokslinio ir technologinio bendradarbiavimo susitarimo galiojimo pratęsimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies antros pastraipos a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:
   
               (1)
            
            
               Sprendimu 2005/781/EB (1) Taryba patvirtino Europos bendrijos ir Brazilijos Federacinės Respublikos mokslinio ir technologinio bendradarbiavimo susitarimo (2) (toliau – Susitarimas) sudarymą;
            
         
               (2)
            
            
               remiantis Susitarimo XII straipsniu, Susitarimas įsigalioja tą dieną, kai abi Šalys raštu praneša viena kitai apie užbaigtas vidaus procedūras, būtinas Susitarimui įsigalioti. Susitarimas iš pradžių galioja penkerius metus ir jo galiojimas gali būti pratęstas abipusiu Šalių sutarimu, priešpaskutiniais kiekvieno vėlesnio pratęsimo laikotarpio metais atlikus įvertinimą;
            
         
               (3)
            
            
               Sprendimu 2012/646/ES (3) Taryba patvirtino, kad Susitarimo galiojimas pratęsiamas dar penkeriais metais;
            
         
               (4)
            
            
               Šalys apsikeitė raštais (2016 m. lapkričio 14 d. ir 2017 m. sausio 5 d.), kuriuose patvirtino, kad yra suinteresuotos pratęsti Susitarimo galiojimą dar penkeriais metais;
            
         
               (5)
            
            
               Susitarimo galiojimo pratęsimas turėtų būti patvirtintas Sąjungos vardu,
            
         PRIĖMĖ ŠĮ SPRENDIMĄ:
   1 straipsnis
   Europos bendrijos ir Brazilijos Federacinės Respublikos mokslinio ir technologinio bendradarbiavimo susitarimo galiojimo pratęsimas papildomam penkerių metų laikotarpiui patvirtinamas Sąjungos vardu.
   2 straipsnis
   Tarybos pirmininkas paskiria asmenį (-is), įgaliotą (-us) Sąjungos vardu pranešti Brazilijos Federacinės Respublikos Vyriausybei apie tai, kad Sąjunga baigė Susitarimo galiojimo pratęsimui būtinas vidaus procedūras pagal Susitarimo XII straipsnio 2 dalį.
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje 2018 m. kovo 5 d.
      
         
            Tarybos vardu
         
         
            Pirmininkas
         
         N. DIMOV
      
   
   
      (1)  2005 m. birželio 6 d. Tarybos sprendimas 2005/781/EB dėl Europos bendrijos ir Brazilijos Federacinės Respublikos mokslinio ir technologinio bendradarbiavimo susitarimo sudarymo (OL L 295, 2005 11 11, p. 37).
   
      (2)  OL L 295, 2005 11 11, p. 38.
   
   
      (3)  2012 m. spalio 10 d. Tarybos sprendimas 2012/646/ES dėl Europos bendrijos ir Brazilijos Federacinės Respublikos mokslinio ir technologinio bendradarbiavimo susitarimo galiojimo pratęsimo (OL L 287, 2012 10 18, p. 4).